

Fehér Gyűrű Közhasznú Egyesület

***Fehér Gyűrű. A kifejezés hallatán azonnal valami tisztára, erősre, biztonságosra gondolunk. A gyűrű kör alakja szimbólumok sokaságát hordozza. Ősidőktől fogva az örökkévalóság, az egység és a világegyetem jelképe.***

**Ehhez az egységhez hűen a Fehér Gyűrű különösen nagy hangsúlyt fektet a vidéki irodákkal való tökéletes kapcsolattartásra és a segítő szervezetek közötti együttműködésre. Mint kiállító részt vehettünk a Szekszárdi Polgárőr Egyesület közreműködésével a Szekszárdi Szüreti Napokon, ahol a rendőrséggel, a polgárőrséggel és a katasztrófavédelem munkatársaival közösen hívtuk fel a figyelmet az áldozatvédelemre.   
Elsődleges célunk a prevenció volt, mivel a bűnmegelőzési tevékenységek  csak akkor lehetelnek sikeresek, ha előzetes információt nyújtunk.  
A Fehér Gyűrű már képviseltette magát az idei  Sziget Fesztiválon is a Belügyminisztérium Emberkereskedelem elleni sátrában, ahol az emberkereskedelem veszélyeire hívtuk fel közösen a figyelmet.**

A Fehér Gyűrű Közhasznú Egyesület - a rendőrséggel szorosan együtt működve - közel 25 éve foglakozik bűnmegelőzéssel és áldozatvédelemmel.

Elkötelezettségünket bizonyítja, hogy a kelet-közép európai régióban elsőként megalakult szervezetünk 1992-től közvetlen és aktív kapcsolatot ápol az Európai Áldozatvédő Szervezettel (Victim Support Europe), amelynek teljes jogú tagjaként közösen dolgozunk azon, hogy a bűncselekmények áldozatainak díjtalan jogi, pszichológiai, mediátori és - lehetőségünkhöz mérten - anyagi segítséget nyújtsunk.

Az Európai Áldozatvédő Szervezet célkitűzéseit magunkénak érezve a hazánkban bűncselekmény áldozatává váló külföldiek számára is megoldásokat kínálunk.

Ezért a Fehér Gyűrű főbb feladatai közé tartozik a bajba jutó turisták támogatása is, valamennyi bűncselekmény esetén. Irodáink megtalálhatóak az elsődleges idegenforgalmi központokban, ahol felkészült munkatársaink, több nyelven beszélő szakembereink minden segítséget megadnak ahhoz, hogy enyhüljenek a károk okozta traumák.

Központi irodánk, amely Budapest szívében az V. kerület, Szent István krt. 1-ben található, könnyen megközelíthető a közösségi közlekedés eszközeivel is.

Ezen kívül Szekszárdon, Veszprémben, Siófokon, Balatonfüreden, Mohácson, Kecskeméten, Hatvanban, Gyöngyösön és Abádszalókon nyújtunk anyagi, jogi és pszichológiai támogatást az önhibájukon kívül bűncselekmények áldozatainak. A felsorolt segítségnyújtási formákon kívül az egyesület mindent megtesz annak érdekében, hogy a negatív tapasztalat többször ne forduljon elő és a prevenció érvényre jusson. Így folyamatosan azon dolgozunk, hogy új területeket kapcsoljunk be segítő munkánkba, és törekszünk arra, hogy a turizmusban dolgozó szervezetek is minél szélesebb körű információval rendelkezzenek egyesületünk célkitűzéseiről, hatékonyságunkról és elért eredményeinkről.

***Miért épp a Fehér Gyűrű? Egyszerű a válasz.***

***Segítség. Figyelem. Empátia. Védelem. Biztonság.***

H-1055 Budapest, Szt. István krt. 1. • Tel.: (36-1) 472-1161, 312-2287 • Fax: (36-1) 472-1162  
Számlaszám: Kereskedelmi és Hitelbank Rt. 10200940-21512355-00000000  
Web: www.fehergyuru.eu E-mail: fehergyuru@t-online.hu

